pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ลูกค้าบัตรเดบิตรับเงินล้าน โครงการแจกโชคจากการใช้บัตรเดบิต ครั้งที่ 6
วันพฤหัสบดีที่ 30 พฤศจิกายน 2560
ลูกค้าบัตรเดบิตรับเงินล้าน โครงการแจกโชคจากการใช้บัตรเดบิต ครั้งที่ 6
กระทรวงการคลังมอบโชคเงินล้านในโครงการแจกโชคจากการใช้บัตรเดบิต ครั้งที่ 6 แก่ผู้ใช้บัตรเดบิต และร้านค้าที่ติดตั้งเครื่องรับชําระเงินทางอิเล็กทรอนิกส์รวม 1,012 รางวัล มูลค่า 6.9 ล้านบาท
กระทรวงการคลังมอบโชคเงินล้านในโครงการแจกโชคจากการใช้บัตรเดบิต ครั้งที่ 6 แก่ผู้ใช้บัตรเดบิต และร้านค้าที่ติดตั้งเครื่องรับชําระเงินทางอิเล็กทรอนิกส์รวม 1,012 รางวัล มูลค่า 6.9 ล้านบาท โดยจากการดําเนินโครงการพบว่า การรับจ่ายเงินทางอิเล็กทรอนิกส์ โดยเฉพาะการใช้บัตรเดบิตตอบโจทย์การใช้ชีวิตของผู้คนได้มากขึ้น ทั้งในเรื่องความสะดวกและความปลอดภัย รวมทั้งยังสอดรับกับไลฟ์สไตล์การใช้ชีวิตในยุคดิจิทัล โดยโครงการแจกโชคจากการใช้บัตรเดบิตนี้ เป็นส่วนหนึ่งของการสร้างแรงจูงใจให้ประชาชนและผู้ประกอบการลดการใช้เงินสดและหันมาใช้ช่องทางอิเล็กทรอนิกส์ในการชําระสินค้าและบริการ อันจะเป็นแรงผลักดันสําคัญในการขับเคลื่อนเศรษฐกิจไทยสู่การเป็นสังคมไร้เงินสดในอนาคต
นายสมชัย สัจจพงษ์ ปลัดกระทรวงการคลัง เปิดเผยว่า โครงการแจกโชคจากการใช้บัตรเดบิต ภายใต้โครงการ National e-Payment ดําเนินมาเป็นครั้งที่ 6 และมีกระแสตอบรับที่ดีขึ้นต่อเนื่อง โดยการใช้บัตรเดบิตในไตรมาสที่ 3 ปี 2560 เฉลี่ย 6.2 ล้านรายการต่อเดือน และมีมูลค่าเฉลี่ย 11.7 พันล้านบาทต่อเดือน นับเป็นการขยายตัวร้อยละ 35 เมื่อเทียบกับช่วงเดียวกันปีก่อน อีกทั้ง มีการวางเครื่องรับชําระเงินทางอิเล็กทรอนิกส์ภายใต้โครงการนี้แล้วใน 1.7 แสนร้านค้า เป็นจํานวนกว่า 4.5 แสนเครื่อง
การแจกโชคจากการใช้บัตรเดบิตประจําเดือนพฤศจิกายน 2560 ปลัดกระทรวงการคลังเป็นประธานและมอบรางวัลร้านค้าผู้โชคดีที่ได้รับรางวัลที่ 1 มูลค่า 1 ล้านบาท กับห้างหุ้นส่วนจํากัด วิเศษบ่อทอง ปิโตรเลียม และนางสาวสิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชําระเงินและเทคโนโลยีทางการเงิน ธนาคารแห่งประเทศไทย ให้เกียรติมอบรางวัลที่ 1 มูลค่า 1 ล้านบาท แก่ผู้โชคดีจากการใช้บัตรเดบิตคือ คุณสุภาวดี สมงาม โอกาสเดียวกันนี้ ยังได้รับเกียรติจากนายอมร สุวจิตตานนท์ ผู้ช่วยกรรมการผู้จัดการ ธนาคารกสิกรไทย และนางธีรนุช ขุมทรัพย์ ผู้ช่วยกรรมการผู้จัดการ ธนาคารธนชาต จํากัด (มหาชน) ร่วมแสดงความยินดีในงานอีกด้วย
ารแจกโชคจากการใช้บัตรเดบิต ครั้งที่ 6 มีรางวัลที่ 2 มูลค่ารางวัลละ 30,000 บาท จํานวน 10 รางวัล รวม 300,000 บาท แก่ร้านค้าที่ติดตั้งเครื่องรับชําระเงินทางอิเล็กทรอนิกส์ และรางวัลสําหรับผู้ใช้บัตรเดบิตรางวัลที่ 2 – 7 มูลค่าตั้งแต่ 100,000 – 2,000 บาท จํานวน 1,000 รางวัล รวม 4.6 ล้านบาท รวมเงินรางวัลทั้งหมด 6.9 ล้านบาท
นอกจากนี้ โครงการได้ขยายสิทธิ์เป็นครั้งแรกไปถึงผู้ถือบัตรสวัสดิการแห่งรัฐจํานวน 11.4 ล้านคน ให้สามารถลุ้นโชคได้โดยการใช้จ่ายผ่านบัตร 1 ครั้ง เท่ากับ 1 สิทธิ์ ตั้งแต่เดือนธันวาคม 2560 (ข้อมูลการใช้จ่ายเดือนพฤศจิกายน 2560) เป็นต้นไป สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการ) ทั้งนี้ โครงการแจกโชคจากการใช้บัตรเดบิตและบัตรสวัสดิการแห่งรัฐจะมีการแจกรางวัลอีก 6 ครั้ง จนถึงเดือนพฤษภาคม 2561โดยธนาคารจะส่งข้อมูลการชําระเงินนั้นมายังระบบกลางเพื่อลุ้นโชค และประกาศรางวัลทุกวันที่ 16 ของทุกเดือนผ่านทางเว็บไซต์ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 13 ธันวาคม 2561
วันศุกร์ที่ 14 ธันวาคม 2561
สรุปข่าวการประชุมคณะรัฐมนตรี 13 ธันวาคม 2561
นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 9/2561
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมนำชมนิทรรศการพิเศษ จิ๋นซีฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา รอบสื่อมวลชน
วันจันทร์ที่ 16 กันยายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมนําชมนิทรรศการพิเศษ จิ๋นซีฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา รอบสื่อมวลชน
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมนําชมนิทรรศการพิเศษ จิ๋นซีฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา รอบสื่อมวลชน
วันที่ ๑๔ กันยายน ๒๕๖๒ เวลา ๑๗.๔๕ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมนําชมนิทรรศการพิเศษ จิ๋นซีฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา รอบสื่อมวลชน โดยมีนายอนันต์ ชูโชติ อธิบดีกรมศิลปากร ผู้บริหารกระทรวงวัฒนธรรม ข้าราชการ เจ้าหน้าที่ และสื่อมวลชน เข้าร่วม ณ พระที่นั่งศิวโมกขพิมาน พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-ก.อุตฯ ร่วมขับเคลื่อนโครงการประชารัฐสร้างไทย พัฒนาล้านนา จ.เชียงใหม่
วันพฤหัสบดีที่ 31 ตุลาคม 2562
ก.อุตฯ ร่วมขับเคลื่อนโครงการประชารัฐสร้างไทย พัฒนาล้านนา จ.เชียงใหม่
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมมอบนโยบายในงาน "โครงการประชารัฐสร้างไทย พัฒนาล้านนา เพื่อขับเคลื่อนการพัฒนาเศรษฐกิจฐานรากอย่างยั่งยืน ณ มหาวิทยาลัยแม่โจ้ อําเภอสันทราย จังหวัดเชียงใหม่
จังหวัดเชียงใหม่ : 30 ตุลาคม 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมมอบนโยบายในงาน "โครงการประชารัฐสร้างไทย พัฒนาล้านนา เพื่อขับเคลื่อนการพัฒนาเศรษฐกิจฐานรากอย่างยั่งยืน โดยมีนายสมคิด จาตุศรีพิทักษ์รองนายกรัฐมนตรี นายอุตตม สาวนายน รัฐมนตรีว่าการกระทรวงการคลัง นายสนธิรัตน์ สนธิจิรวงค์ รัฐมนตรีว่าการกระทรวงพลังงาน ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์การเกษตร มอบนโยบาย และนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม รักษาราชการแทนอธิบดีกรมส่งเสริมอุตสาหกรรม ธนาคารออมสิน ธนาคารเพื่อการเกษตรและสหกรณ์การเกษตร ธนาคารพัฒนาวิสาหกิจขนาดกลางและขนาดย่อมแห่งประเทศไทย สํานักงานกองทุนหมู่บ้านและชุมชนเมืองแห่งชาติ การท่องเที่ยวแห่งประเทศไทย หน่วยงานกระทรวงการคลัง ร่วมเสนอแนวทางการขับคลื่อนพัฒนาเศรษฐกิจฐานราก ณ มหาวิทยาลัยแม่โจ้ อําเภอสันทราย จังหวัดเชียงใหม่ นอกจากนี้ รัฐมนตรีว่าการกระทรวงอุตสาหกรรม ยังได้ร่วมเดินชมบูธนิทรรศการ สร้างรายได้ สร้างตลาด และพบแหล่งเงินทุน และ Food Truck ในเครือข่ายของศูนย์ส่งเสริมอุตสาหกรรมภาคที่ 1 และร่วมเปิด "ตลาดริมน้ํา @ สันทราย"
รัฐมนตรีว่าการกระทรวงอุตสาหกรรม กล่าวถึงนโยบายของกระทรวงอุตสาหกรรม ว่ากระทรวงอุตสาหกรรมได้มุ่งเน้นผลักดันผู้ประกอบการเอสเอ็มอีเข้าสู่อุตสาหกรรม 4.0 เพื่อตอบสนองต่อนโยบายของภาครัฐมาอย่างต่อเนื่อง โดยได้จัดตั้งศูนย์ปฏิรูปอุตสาหกรรม 4.0 เพื่อขับเคลื่อน SMEs สู่ยุค 4.0 ช่วยสนับสนุนและผลักดันผู้ประกอบการ SMEs ในด้านต่างๆ อาทิ ด้านข้อมูลที่เป็นประโยชน์ต่อการดําเนินธุรกิจ (Big Data) ด้านการให้คําปรึกษา แนะนําธุรกิจในการพัฒนาธุรกิจ (Co-Working space) และด้านการบริการเครื่องจักรกลาง (Pilot Plant) สําหรับให้ผู้ประกอบการ SMEs ได้มีพื้นที่ในการพัฒนาสินค้าต้นแบบใหม่ๆ ซึ่งจะช่วยยกระดับขีดความสามารถผู้ประกอบการในการเป็นกลไกขับเคลื่อนเศรษฐกิจของประเทศไทยสู่ความมั่นคง มั่งคั่ง และยั่งยืน
ปัจจุบันกระทรวงอุตสาหกรรมได้จัดตั้งศูนย์ปฏิรูปอุตสาหกรรม 4.0 ด้วยความร่วมมือของภาคส่วนต่างๆ รวมทั้งสิ้น 105 แห่งทั่วประเทศ #รัฐมนตรีว่าการกระทรวงอุตสาหกรรม #รัฐมนตรีสุริยะ #กระทรวงอุตสาหกรรม #กรมส่งเสริมอุตสาหกรรม #การนิคมอุตสาหกรรมแห่งประเทศไทย
รัฐบาลไทย-ข่าวทำเนียบรัฐบาล-ทส. มอบรางวัลการประกวดป่าชุมชน ถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี ภายใต้โครงการ คนรักษ์ป่า ป่ารักชุมชน ประจำปี 2560
วันศุกร์ที่ 3 พฤศจิกายน 2560
ทส. มอบรางวัลการประกวดป่าชุมชน ถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี ภายใต้โครงการ คนรักษ์ป่า ป่ารักชุมชน ประจําปี 2560
ทส. มอบรางวัลการประกวดป่าชุมชน ถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี ภายใต้โครงการ คนรักษ์ป่า ป่ารักชุมชน ประจําปี 2560
กระทรวงทรัพยากรธรรมชาติและสิ่งแวดล้อม โดยกรมป่าไม้ และบริษัทผลิตไฟฟ้าราชบุรีโฮลดิ้ง จํากัด (มหาชน) ได้ร่วมกันดําเนินโครงการ “คนรักษ์ป่า ป่ารักชุมชน” มาตั้งแต่ปี 2551 เพื่อส่งเสริมและสนับสนุนชุมชนรอบป่าทั่วประเทศ ให้หันมาดูแลรักษาและบริหารจัดการป่าตามแนวทางปรัชญาเศรษฐกิจพอเพียง มีการขับเคลื่อนด้วยกระบวนการมีส่วนร่วมของชุมชน กระตุ้นให้คนในสังคมตระหนักถึงความสําคัญของทรัพยากรป่าไม้ โดยในการประกวดป่าชุมชนตัวอย่างระดับประเทศ ในปี 2560 นี้ ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี โปรดเกล้าโปรดกระหม่อมพระราชทานถ้วยรางวัลสําหรับรางวัลชนะเลิศ ดังนี้
1. รางวัลป่าชุมชนชนะเลิศระดับประเทศ ถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี ประจําปี 2560 ได้แก่ ป่าชุมชนบ้านทุ่งหยีเพ็ง อ.เกาะลันตา จังหวัดกระบี่
2. รางวัลรองชนะเลิศ ได้แก่
- ป่าชุมชนบ้านห้วยหินฝน อ.แม่สอด จังหวัดตาก
- ป่าชุมชนบ้านท่ามะขาม อ.สวนผึ้ง จังหวัดราชบุรี
- ป่าชุมชนภูตะเภา อ.บ้านแท่น จังหวัดชัยภูมิ
3. รางวัลชนะเลิศป่าชุมดีเด่นด้านการ “น้อมนําศาสตร์พระราชา สู่การพัฒนาชุมชน” ได้แก่ ป่าชุมชนบ้านไทรเอน จังหวัดระยอง ซึ่งรางวัลดังกล่าวฯ เป็นรางวัลพิเศษที่มอบให้กับชุมชนที่น้อมนําศาสตร์พระราชาในพระบาทสมเด็จพระปรมินทรมหาภูมิพลอดุลยเดช นํามาปรับใช้ในวิถีชีวิต และบังเกิดผลอย่างเป็นรูปธรรม
รัฐบาลไทย-ข่าวทำเนียบรัฐบาล-ครม.อนุมัติการแต่งตั้งผู้รักษาราชการแทน รมว.ศธ.
วันพฤหัสบดีที่ 5 มกราคม 2560
ครม.อนุมัติการแต่งตั้งผู้รักษาราชการแทน รมว.ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันพุธที่ 4 มกราคม 2560 ในส่วนที่เกี่ยวข้องกับกระทรวงศึกษาธิการ
คือ อนุมัติการแต่งตั้งผู้รักษาราชการแทนรัฐมนตรีว่าการกระทรวงศึกษาธิการและประเด็นอื่น ๆ ที่เกี่ยวข้อง
คณะรัฐมนตรีมีมติอนุมัติเป็นหลักการมอบหมายให้รัฐมนตรีช่วยว่าการกระทรวงศึกษาธิการ เป็นผู้รักษาราชการแทนรัฐมนตรีว่าการกระทรวงศึกษาธิการ ในกรณีที่ไม่มีผู้ดํารงตําแหน่งรัฐมนตรีว่าการกระทรวงศึกษาธิการ หรือมีแต่ไม่อาจปฏิบัติราชการได้ ตามลําดับ ตามที่กระทรวงศึกษาธิการเสนอ ดังนี้
1. พลเอก สุรเชษฐ์ ชัยวงศ์
2. หม่อมหลวงปนัดดา ดิศกุล
ทั้งนี้ ตั้งแต่วันที่ 4 มกราคม 2560 เป็นต้นไป
นอกจากนี้ ที่ประชุมคณะรัฐมนตรีได้หารือในประเด็นต่าง ๆ ซึ่งมีเรื่องที่เกี่ยวข้องกับกระทรวงศึกษาธิการ ดังนี้
สถานการณ์อุทกภัยซึ่งเกิดขึ้นหลายจังหวัดในพื้นที่ภาคใต้นายกรัฐมนตรีได้ห่วงภาวะฝนตกหนักในพื้นที่ภาคใต้ จึงได้กําชับเรื่องนี้ในที่ประชุมคณะรัฐมนตรี และในการประชุมองค์กรหลักกระทรวงศึกษาธิการวันนี้ (4มกราคม)ได้รับทราบภาพถ่ายและสถานการณ์ต่าง ๆ ที่เกิดขึ้นแล้วจึงได้สั่งการให้ข้าราชการระดับสูงของกระทรวงศึกษาธิการและหน่วยงานที่เกี่ยวข้อง ลงพื้นที่ไปดูแลให้ความช่วยเหลือสถานศึกษาและประชาชนอย่างเร่งด่วน
ร่างพระราชบัญญัติผลิตภัณฑ์สมุนไพร พ.ศ. ....จากข้อมูลพบว่าประเทศไทยนําเข้ายาจากต่างประเทศถึงปีละ4-5หมื่นล้านบาท ในจํานวนนี้ข้าราชการใช้เพื่อเป็นค่ารักษาพยาบาลมากกว่าประชาชนทั่วไปถึง10เท่า ที่ประชุมคณะรัฐมนตรีจึงได้นําเรื่องนี้มาหารือถึงความต้องการใช้สมุนไพรในประเทศไทยที่เพิ่มขึ้นอย่างต่อเนื่อง โดยอุตสาหกรรมสมุนไพรได้รับการคาดการณ์ว่าเป็นอุตสาหกรรมที่มีศักยภาพและกลไกในการขับเคลื่อนเศรษฐกิจเพื่ออนาคต และทุกประเทศต่างตระหนักถึงความสําคัญของสมุนไพรและยาแผนโบราณเพิ่มขึ้นอย่างต่อเนื่องในระบบบริการทางการแพทย์และการสาธารณสุข เช่น ฟ้าทะลายโจร ซึ่งได้รับการยอมรับว่ามีสรรพคุณดีเยี่ยมในการป้องกันรักษาไข้หวัดใหญ่ ฯลฯ นายกรัฐมนตรีจึงฝากให้ทุกกระทรวงพิจารณาการนําผลิตภัณฑ์สมุนไพรที่ใช้เพื่อการส่งเสริมสุขภาพ ซึ่งจะมีส่วนต่อการส่งเสริมและพัฒนาผลิตภัณฑ์จากสมุนไพร และเพื่อทดแทนการนําเข้ายาแผนปัจจุบันและอาหารเสริมจากต่างประเทศโดยหน่วยงานต่าง ๆ อาจจัดให้มีตู้ยาสมุนไพรซึ่งนอกจากจะเป็นสวัสดิการแก่ข้าราชการแล้ว ยังช่วยส่งเสริมและสนับสนุนการพัฒนาสมุนไพรไทยด้วย
การปลูกจิตสํานึกในการใช้รถใช้ถนนอย่างปลอดภัย ซึ่งปัจจุบันประเทศไทยมีสถิติการเกิดอุบัติเหตุสูงมากจึงต้องการให้กระทรวงศึกษาธิการจัดกิจกรรมรณรงค์สร้างจิตสํานึกให้เด็กนักเรียน รวมทั้งสามารถไปบอกพ่อแม่ผู้ปกครองให้ปฏิบัติตามกฎจราจรด้วยโดยขอให้สร้างกระแสในเรื่องนี้ให้เกิดขึ้นโดยเร็วและต่อเนื่อง และรัฐบาลจะมีมาตรการต่าง ๆ ที่เกี่ยวข้องในการป้องกันอุบัติเหตุต่าง ๆ อย่างต่อเนื่องเช่นกันด้วย
ขอให้ทุกกระทรวงดําเนินการตามแผนยุทธศาสตร์ชาติ ระยะ 20 ปี (พ.ศ.2560-2579)ซึ่งในส่วนของกระทรวงศึกษาธิการได้กําหนดไว้แล้วตามยุทธศาสตร์ด้านการศึกษาที่จะดําเนินการ 6 ด้าน คือ1) ความมั่นคง 2) การสร้างความสามารถในการแข่งขัน 3) การลงทุนในทรัพยากรมนุษย์ 4) การสร้างโอกาสความเสมอภาคและการลดความเหลื่อมล้ําทางสังคม 5) การสร้างการเติบโตบนคุณภาพชีวิตที่เป็นมิตรกับสิ่งแวดล้อม 6) การปรับสมดุลและพัฒนาระบบการบริหารจัดการภาครัฐโดยกระทรวงศึกษาธิการจะมีแผนงาน/โครงการ/กิจกรรมต่าง ๆ ที่เป็นรูปธรรมในเวลาที่เหลือตามRoadmapของรัฐบาลด้วย
รัฐบาลไทย-ข่าวทำเนียบรัฐบาล-​เอกอัครราชทูตกัมพูชาประจำประเทศไทยเข้าเยี่ยมคารวะนายกรัฐมนตรี
วันพุธที่ 29 พฤศจิกายน 2560
​เอกอัครราชทูตกัมพูชาประจําประเทศไทยเข้าเยี่ยมคารวะนายกรัฐมนตรี
​เอกอัครราชทูตกัมพูชาประจําประเทศไทยเข้าเยี่ยมคารวะนายกรัฐมนตรี
วันนี้ (วันพุธที่ 29 พฤศจิกายน 2560) เวลา 10.00 น. นายลง วิซาโล (H.E. Mr. Long Visalo) เอกอัครราชทูตกัมพูชาประจําประเทศไทยเข้าเยี่ยมคารวะนายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่นายลง วิซาโล ได้รับการแต่งตั้งให้ดํารงตําแหน่งเอกอัครราชทูตกัมพูชาประจําประเทศไทยและได้เข้าเฝ้าทูลละอองธุลีพระบาท สมเด็จพระเจ้าอยู่หัว เพื่อถวายพระราชสาส์นตราตั้ง เมื่อวันที่ 28 พฤศจิกายน 2560 และในโอกาสนี้ ได้กล่าวถวายพระพรพระบาทสมเด็จพระบรมนาถนโรดมสีหมุนี แห่งราชอาณาจักรกัมพูชา พร้อมฝากความระลึกถึงสมเด็จกิตติพฤฒบัณฑิต บุน รานี ฮุน เซน นายกรัฐมนตรีกัมพูชา
ทั้งสองฝ่ายพอใจกับความสัมพันธ์ทวิภาคีไทย-กัมพูชา มีการแลกเปลี่ยนการเยือนระดับสูงอย่างต่อเนื่อง ซึ่งนายกรัฐมนตรีขอให้เร่งรัดความร่วมมือระหว่างกันตามผลการประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat: JCR) ไทย – กัมพูชา ครั้งที่ 3 ที่กรุงพนมเปญ เมื่อวันที่ 7 กันยายน 2560 ซึ่งทั้งสองฝ่ายได้ตั้งเป้าหมายการค้าที่จะเพิ่มมูลค่าระหว่างกันให้มากขึ้นอย่างต่อเนื่อง ทั้งนี้ ฝ่ายไทยยินที่จะแลกเปลี่ยนความรู้และประสบการณ์ในการพัฒนามาตรฐานสินค้า ซึ่งฝ่ายกัมพูชาแสดงความสนใจที่จะส่งผู้แทนเข้ามาศึกษาการพัฒนาสินค้าของไทยเช่นกัน นอกจากนี้ ทั้งสองฝ่ายเล็งเห็นถึงความสําคัญของการขจัดและป้องกันการลักลอบสินค้าผิดกฎหมายระหว่างพรมแดนไทย – กัมพูชา
เอกอัครราชทูตกัมพูชาแสดงความขอบคุณฝ่ายไทยที่ส่งเสริมความเชื่อมโยงระหว่างทั้งสองประเทศ โดยเฉพาะที่ไทยจะส่งมอบรถไฟดีเซลให้แก่ฝ่ายกัมพูชา โดยที่เจ้าหน้าที่ของฝ่ายกัมพูชาจะเข้ารับการฝึกอบรมเกี่ยวกับการเดินรถและบํารุงรักษารถจากฝ่ายไทย เพื่อให้สามารถนํารถดังกล่าวไปใช้ให้เกิดผลประโยชน์สูงสุด ทั้งนี้ ทั้งสองฝ่ายยินดีกับการสร้างทางรถไฟ อรัญประเทศ – ปอยเปต บนระยะทาง 6.5 กิโลเมตร ที่มีความคืบหน้าอย่างมาก พร้อมยังเร่งรัดให้จัดทําความตกลงการเดินรถไฟร่วมให้แล้วเสร็จโดยเร็ว
นายกรัฐมนตรียังให้ความมั่นใจว่าแรงงานกัมพูชามีส่วนสําคัญต่อเศรษฐกิจไทย และยืนยันที่จะให้ความสําคัญกับการดูแลแรงงานกัมพูชา ซึ่งขอให้ฝ่ายกัมพูชาให้ความร่วมมือกับการดําเนินการของรัฐบาลไทย เพื่อแก้ไขปัญหาแรงงานผิดกฎหมาย โดยเฉพาะการเร่งรัดกระบวนการพิสูจน์สัญชาติให้เสร็จสิ้นโดยเร็ว
ทั้งสองฝ่ายให้ความสําคัญกับการเปิดจุดผ่านแดนถาวร ซึ่งจะมอบหมายหน่วยงานที่เกี่ยวข้องประสานงานกันเกี่ยวกับการดําเนินการต่อไป โดยในตอนท้ายนายกรัฐมนตรีแสดงความเชื่อมั่นในความรู้ความสามารถของเอกอัครราชทูตกัมพูชาและยืนยันว่ารัฐบาลไทยพร้อมจะร่วมมือกับรัฐบาลกัมพูชาเพื่อกระชับความสัมพันธ์ระหว่างไทย – กัมพูชาให้แน่นแฟ้นขึ้นในทุกด้าน พร้อมอวยพรเอกอัครราชทูตกัมพูชาให้ประสบผลสําเร็จในการปฏิบัติหน้าที่ในประเทศไทย
--------------------------
รัฐบาลไทย-ข่าวทำเนียบรัฐบาล-ผู้ช่วยรมว.วธ. นำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙  ณ วัดพระเชตุพนวิมลมังคลารามราชวรมหาวิหาร
วันพฤหัสบดีที่ 2 กรกฎาคม 2563
ผู้ช่วยรมว.วธ. นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙  ณ วัดพระเชตุพนวิมลมังคลารามราชวรมหาวิหาร
ผู้ช่วยรมว.วธ. นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙  ณ วัดพระเชตุพนวิมลมังคลารามราชวรมหาวิหาร
วันที่ ๒ กรกฎาคม ๒๕๖๓ เวลา ๐๙.๔๕ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ พระราชรัตนสุนทร ผู้ช่วยเจ้าอาวาสวัดพระเชตุพนวิมลมังคลารามราชวรมหาวิหาร พร้อมทั้งเป็นประธาน “นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๔ ราย (๘๐ ครัวเรือน) โดยมี นายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดพระเชตุพนวิมลมังคลารามราชวรมหาวิหาร เขตพระนคร กรุงเทพฯ
ในการนี้ ผู้ช่วยรัฐมนตรีประจํากระทรวงวัฒนธรรม พร้อมด้วยคณะผู้บริหารกระทรวงวัฒนธรรม ร่วมหล่อเทียนพรรษา และร่วมนําเครื่องอุปโภค - บริโภค ใส่ตู้ปันสุขในพื้นที่มูลนิธิพระธรรมปัญญาบดี (ถาวร เจริญพานิช) เพื่อช่วยเหลือผู้ที่ได้รับผลกระทบจากสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVD-19)
รัฐบาลไทย-ข่าวทำเนียบรัฐบาล-การส่งมอบเงินค่าสินไหมทดแทนจากคดีค้ามนุษย์ให้แก่ผู้เสียหายจากการค้ามนุษย์ชาวเมียนมา กรณีบังคับใช้แรงงานในไร่พันตำรวจเอกนายแพทย์สุพัฒน์ เลาหะวัฒนะ
วันพุธที่ 28 กุมภาพันธ์ 2561
การส่งมอบเงินค่าสินไหมทดแทนจากคดีค้ามนุษย์ให้แก่ผู้เสียหายจากการค้ามนุษย์ชาวเมียนมา กรณีบังคับใช้แรงงานในไร่พันตํารวจเอกนายแพทย์สุพัฒน์ เลาหะวัฒนะ
การส่งมอบเงินค่าสินไหมทดแทนจากคดีค้ามนุษย์ให้แก่ผู้เสียหายจากการค้ามนุษย์ชาวเมียนมา กรณีบังคับใช้แรงงานในไร่พันตํารวจเอกนายแพทย์สุพัฒน์ เลาหะวัฒนะ
วันนี้ (28 ก.พ. 61)พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มอบหมายให้ นางสาวสราญภัทร อนุมัติราชกิจ ผู้ช่วยปลัดกระทรวงการพัฒนาสังคมและความมั่นคงของมนุษย์ ส่งมอบเงินค่าสินไหมทดแทนจากคดีค้ามนุษย์ให้แก่ผู้เสียหายจากการค้ามนุษย์ชาวเมียนมา จํานวน 2 ราย กรณี บังคับใช้แรงงานในไร่พันตํารวจเอกนายแพทย์สุพัฒน์ เลาหะวัฒนะ ซึ่งศาลได้มีคําพิพากษาสูงสุด ตามคําพิพากษาศาลฎีกาที่ 1340/2560 ลงวันที่ 10 เมษายน 2560 โดยพิพากษาจําเลยมีความผิด พ.ร.บ. ค้ามนุษย์ มาตรา 6 (1),52 วรรคหนึ่ง ประกอบมาตรา 13 วรรคหนึ่ง ลงโทษจําเลย 8 ปี 9 เดือน และให้จําเลยชดใช้ค่าสินไหมทดแทนแก่ผู้เสียหาย 2 ราย เป็นเงิน 600,000 บาท และ 300,000 บาท โดยได้ดําเนินการส่งมอบเงินให้แก่ผู้เสียหายทั้ง 2 ราย ณ บ้านพักชั่วคราวของกรมสวัสดิการสังคมแห่งสาธารณรัฐสหภาพเมียนมา จังหวัดเมียวดี สาธารณรัฐแห่งสหภาพเมียนมา ซึ่งตลอดการดําเนินงานที่ผ่านมา กระทรวง พม. ได้รับความร่วมมือจากหลายภาคส่วน ทั้งในประเทศไทยและสาธารณรัฐแห่งสหภาพเมียนมา อาทิ ศาลจังหวัดเพชรบุรี สํานักงานตํารวจแห่งชาติ สถานเอกอัครราชทูตสารณรัฐแห่งสหภาพเมียนมา กรมสวัสดิการสังคมสาธารณรัฐแห่งสหภาพเมียนมา, IOM, World Vision, สํานักงานกฎหมาย SR Law
นอกจากการส่งมอบเงินดังกล่าว ในวันนี้ กระทรวง พม. ได้ดําเนินการส่งผู้เสียหายจากการค้ามนุษย์ และกลุ่มเสี่ยงชาวเมียนมา จํานวน 16 ราย กลับสาธารณรัฐแห่งสหภาพเมียนมา โดยการส่งกลับในลักษณะรัฐ-รัฐ ภายใต้บันทึกความเข้าใจระหว่างรัฐบาลแห่งราชอาณาจักไทยและรัฐบาลแห่งสาธารณรัฐสหภาพเมียนมาว่าด้วยความร่วมมือเพื่อต่อต้านการค้ามนุษย์ (MOU) โดยยึดหลักการดําเนินงานที่สําคัญ ได้แก่ การส่งกลับอย่างปลอดภัย มีหน่วยงานรองรับ และผู้เสียหายไม่ตกเป็นเหยื่อซ้ํา
นอกจากนี้ กระทรวง พม. อยู่ระหว่างจัดทําแนวทางการเรียกร้องค่าสินไหมทดแทน เพื่อให้ผู้ปฏิบัติงานและหน่วยงานที่ให้การช่วยเหลือผู้เสียหาย มีแนวทางการเรียกร้องและกําหนดค่าสินไหมทดแทนที่ต่างไปจากกรอบแนวคิดเดิมที่ไม่เป็นปัจจุบัน รวมถึงมีความพยายามอย่างยิ่งในการหาแนวทางในการบังคับคดีให้เป็นไปตามคําพิพากษา โดยได้หารือหน่วยงานที่เกี่ยวข้อง เช่น กรมบังคับคดี สานักงานอัยการสูงสุด สํานักงานป้องกันและปราบปรามการฟอกเงิน สภาทนายความ ในการให้ความช่วยเหลือทางกฎหมาย โดยมีเป้าหมายการดําเนินงานที่สําคัญ คือ เพื่อให้เกิดประโยชน์สูงสุดแก่ตัวของผู้เสียหาย ในการเข้าถึงสิทธิการเยี่ยมตามกฎหมายของผู้เสียหายเป็นสําคัญ
รัฐบาลไทย-ข่าวทำเนียบรัฐบาล-การประชุมการตรวจราชการรอบที่ 1 ประจำปีงบประมาณ 2561 ของสำนักงานอุตสาหกรรมจังหวัดราชบุรี
วันพฤหัสบดีที่ 8 มีนาคม 2561
การประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดราชบุรี
ผู้ตรวจราชการกระทรวงอุตสาหกรรม เป็นประธานการประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดราชบุรี
เมื่อวันที่ (7 มีนาคม 2561) นายจุลพงษ์ ทวีศรี ผู้ตรวจราชการกระทรวงอุตสาหกรรม เป็นประธานการประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดราชบุรี โดยมีนายประกอบ คงเขียว อุตสาหกรรมจังหวัดราชบุรี และเจ้าหน้าที่ที่เกี่ยวข้องเข้าร่วมประชุมรายงานผลการดําเนินงาน ปัญหา อุปสรรค ที่เกิดขึ้นในจังหวัดราชบุรี
นอกจากนี้ยังได้เข้าดูงานบริษัท เอ็นซี โคโคนัท จํากัด ประกอบกิจการแปรรูปมะพร้าวที่รับวัตถุดิบมาจากเครือข่ายชาวสวนมะพร้าวน้ําหอม อําเภอดําเนินสะดวก ซึ่งได้รับสินเชื่อจากกองทุนพัฒนา SMEs ตามแนวประชารัฐ เพื่อปรับปรุง กระบวนการผลิตให้มีประสิทธิภาพ และยังต่อยอดธุรกิจในการบริหารพลังงานอย่างยั่งยืนอีกด้วย
รัฐบาลไทย-ข่าวทำเนียบรัฐบาล-ก.แรงงาน อ้าแขนช่วยเพิ่มทักษะฝีมือนวดแผนไทยมัคคุเทศก์ เร่งฟื้นตัวธุรกิจหลังโควิดคลี่คลาย
วันพุธที่ 10 มิถุนายน 2563
ก.แรงงาน อ้าแขนช่วยเพิ่มทักษะฝีมือนวดแผนไทยมัคคุเทศก์ เร่งฟื้นตัวธุรกิจหลังโควิดคลี่คลาย
ผู้ช่วยรัฐมนตรีประจํากระทรวงแรงงานร่วมหารือกับสมาคมนวดแผนไทยและสมาคมมัคคุเทศก์ รับฟังสภาพปัญหาพัฒนาทักษะฝีมือ Up Skill/Re Skill ทักษะด้านภาษา การทําอุปกรณ์สําหรับการนวดแผนไทย ให้ตรงความต้องการของตลาดแรงงาน ให้กิจการกลับมาฟื้นตัวโดยเร็ว ภายหลังโควิดเริ่ม
เมื่อวันที่ 10 มิถุนายน 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมหารือร่วมกับสมาคมนวดแผนไทยและสมาคมมัคคุเทศก์ในโอกาสขอเข้าพบเพื่อหารือในประเด็นเกี่ยวกับภาวะเศรษฐกิจและผลกระทบจากการแพร่ระบาดของเชื้อไวรัสโคโรน่า 2019 โดยมี นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน และเจ้าหน้าที่หน่วยงานในสังกัดกระทรวงแรงงานที่เกี่ยวข้องเข้าร่วมในครั้งนี้ด้วย ณ ห้องประชุมมิตรไมตรี 2 ชั้น 5 อาคารกระทรวงแรงงาน โดยผู้ช่วยรัฐมนตรีประจํากระทรวงแรงงาน กล่าวว่า ในวันนี้สมาคมนวดแผนไทยและสมาคมมัคคุเทศก์ได้มาหารือกระทรวงแรงงาน เพื่อที่จะทํางานร่วมกันโดยเฉพาะในเรื่องการพัฒนาฝีมือแรงงาน
โดยจะ Up Skill/Re Skill ให้ตรงกับความต้องการของตลาดแรงงานในปัจจุบัน เบื้องต้นจะเป็นความร่วมมือ
ในการฝึกอบรมเพิ่มศักยภาพด้านการนวด อาทิ นวดตอกเส้น นวดประคบสมุนไพรและวิธีการทําลูกประคบ
นวดแก้อาการ กดจุดฝ่าเท้า และนวดหินร้อน เป็นต้น นอกจากนี้ ได้หารือถึงการพัฒนาทักษะด้านภาษา เช่น ภาษาจีน ภาษาญี่ปุ่น ภาษาเกาหลี เป็นต้น ซึ่งสิ่งเหล่านี้สอดคล้องกับนโยบายของรัฐมนตรีว่าการกระทรวงแรงงาน ในการร่วมมือกับภาคเอกชนในการพัฒนาทักษะฝีมือแรงงานให้ตรงตามความต้องการของผู้ประกอบการในปัจจุบัน เช่น การสร้างแบรนด์ทางธุรกิจ การสร้างsmart farmer การสร้าง Smart SMEs ซึ่งเป็นหลักสูตรที่สามารถขายได้จริงตามที่ตลาดต้องการ
ดร.ดวงฤทธิ์ ยังกล่าวถึงความต้องการของสมาคมในการจัดตั้งศูนย์ทดสอบมาตรฐานฝีมือแรงงานด้านการนวดแผนไทย ซึ่งสามารถดําเนินการได้หากผ่านการรับรองจากกรมพัฒนาฝีมือแรงงาน